CELEX: 32014D0367
Language: hr
Date: 2014-06-16 00:00:00
Title: 2014/367/EU: Provedbena odluka Komisije оd 16. lipnja 2014. o izmjeni Direktive Vijeća 2002/56/EZ u pogledu datuma utvrđenog člankom 21. stavkom 3. do kojeg su države članice ovlaštene produžiti valjanost odluka o jednakovrijednosti sjemenskog krumpira iz trećih zemalja (priopćena pod brojem dokumenta C(2014) 3877)  Tekst značajan za EGP

18.6.2014   
            
            
               HR
            
            
               Službeni list Europske unije
            
            
               L 178/26
            
         PROVEDBENA ODLUKA KOMISIJE
   оd 16. lipnja 2014.
   o izmjeni Direktive Vijeća 2002/56/EZ u pogledu datuma utvrđenog člankom 21. stavkom 3. do kojeg su države članice ovlaštene produžiti valjanost odluka o jednakovrijednosti sjemenskog krumpira iz trećih zemalja
   
      
         (priopćena pod brojem dokumenta C(2014) 3877)
      
   
   (Tekst značajan za EGP)
   
      (2014/367/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), a posebno njezina članka 21. stavka 3. drugog podstavka,
   budući da:
   
               (1)
            
            
               Direktivom 2002/56/EZ predviđa se da države članice, sa stupanjem na snagu od određenih datuma, više ne mogu za sebe određivati jednakovrijednost sjemenskog krumpira pobranog iz treće zemlje u odnosu na sjemenski krumpir pobran unutar Unije u skladu s tom Direktivom.
            
         
               (2)
            
            
               Međutim, s obzirom na to da utvrđivanje jednakovrijednosti Unije za sjemenski krumpir iz svih zainteresiranih trećih zemalja nije dovršeno, Direktivom 2002/56/EZ omogućilo se državama članicama do 31. ožujka 2014. da produže valjanost odluka o jednakovrijednosti koje su već donesene za sjemenski krumpir iz određenih trećih zemalja koje nisu obuhvaćene jednakovrijednošću Unije. Taj je datum odabran u skladu s krajem razdoblja u kojem se sjemenski krumpir stavlja na tržište.
            
         
               (3)
            
            
               Budući da utvrđivanje jednakovrijednosti nije dovršeno, a nova prodajna sezona počinje krajem 2014., potrebno je državama članicama odobriti produženje valjanosti njihovih nacionalnih odluka o jednakovrijednosti.
            
         
               (4)
            
            
               Direktivu 2002/56/EZ treba stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU ODLUKU:
   Članak 1.
   U članku 21. stavku 3. prvom podstavku Direktive 2002/56/EZ, „31. ožujka 2014.” zamjenjuje se s „31. ožujka 2017.”
   Članak 2.
   Ova je Odluka upućena državama članicama.
   
      Sastavljeno u Bruxellesu 16. lipnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 193, 20.7.2002., str. 60.